ང་ཚོ་སྟེ་བོད་མི་ཚོ་རང་གི་ཡུལ་དང་།རང་གི་བུ་རབས་ཚ་རྒྱུད་ལ་གཅེས་ཤེས་མཁན་ཞིག་ཡིན་ཚེ།ས་གནས་ས་ཐོག་ཏུ་བསྡད་དེ་གཏུགས་བཤེར་བྱེད་པ་དེས་ཕན་དང་ནུས་པ་མི་ཐོན་ཚེ་རིམ་བཞིན་གོང་རིམ་ལ་གཏུགས་བཤེར་བྱེད་པ།དེས་ཀྱང་ཕན་ནུས་མེད་ཚེ།དྲ་ཚིགས་ཁག་དང་གསར་ལམ་ཁག་ལ་ངོ་སྤྲོད་བྱེད་པ་སོགས་ལས་འགུལ་སྤེལ་གྲངས་དང་སྤེལ་སྟངས་མང་པོ་ཡོད་པ་རེད།ཡིན་ནའང་བོད་མི་ཁག་ཅིག་གིསགཞུང་གི་དོ་ཟླར་ཡོང་གི་མ་རེད།དེ་ལས་བཞག་ན་ཡག་གུ་རེདཅེས་སྡུག་སྐད་འདྲ་ཞིག་རྒྱག་གི་རེད།དེ་ནི་ནོར་བ་རེད།རང་གི་བུ་ཕྲུག་གཙོས་སྤུན་དང་ཤ་ཉེ་སོགས་ཀྱི་ཆེད་དུ་རང་སྲོག་ཀྱང་འདོར་ཐུབ་མདོག་སྟོན་གྱི་རེད།དེས་ན་མ་འོངས་པའི་རང་གི་ནང་མི་གཉེན་འབྲེལ་ཚོའི་ཆེད་དུ་ཅིའི་ཕྱིར་ཁོར་ཡུག་ལ་སྲུང་སྐྱོབ་བྱ་མ་ཐུབ་པ་རེད།ཅིའི་ཕྱིར་ཁོར་ཡུག་གི་བདག་དབང་རྩོད་ལེན་མ་ནུས་པ་རེད།མི་རིགས་གཞན་པས་རང་ཁོར་ཡུག་དང་རང་གི་བུ་རབས་ཚ་རྒྱུད་དག་གི་ཆེད་དུ་ཚོགས་པ་དང་ཚོགས་པ་བྱས་ཏེ་སྐད་འབོད་དང་ངོ་རྒོལ་གྱི་ལས་འགུལ་རབ་དང་རིམ་པ་མང་པོ་སྤེལ་བ་འདིས་ང་ཚོ་མི་རིགས་འདི་ལ་ཤན་ཤུགས་ཅི་ཡང་མ་ཐེབས་པར་ལུས་འདུག་པ་འདི་ནི་སྐྱོ་ཞིང་སྐྱོ་ཨང་།